חוק נכי רדיפות הנאצים (תיקון מס' 22), התשע"ו-2016
הצעת חוק ממשלתית, הכנסת ה-20
פורסם: ספר החוקים, חוברת 2546, עמ' 710, 2016-04-07T00:00:00+03:00
התיקון קובע את גובה שכר הטרחה המרבי שניתן לגבות בעד זכאות לפי החלטה מינהלית בדבר תשלום תגמולים חודשיים לנכי רדיפות הנאצים, וזאת לגבי הסכמי שכר טרחה שיחתמו מיום תחילתו ואילך. 
כמו כן התיקון קובע סכומי שכר טרחה מרבי שניתן לגבות בעד זכאות לפי החלטה מינהלית שמזכה רק במענק שנתי, התיקון חל גם לגבי הסכמים שכבר נחתמו אך לא נקבעה חובת השבה במקרה שנגבה כבר שכר טרחה, או ניתן פסק דין. 
התיקון הבהיר כי שכר הטרחה המרבי חל על כל המטפלים בתביעה יחד, כי אין זכאות לשכר טרחה במקרה של ניתוק הקשר בין הטיפול לבין הזכאות וכי נדרשת הסמכה מפורשת מראש ובכתב לשלבי הטיפול השונים. נקבעו חובות לעניין חובת גילוי מכאן ואילך.